Proiect

**Guvernul republicii Moldova**

**H o t ă r â r e** nr. \_\_\_\_\_

**cu privire la modificarea și completarea anexelor nr.1 și nr. 2 la Hotărârea**

**Guvernului nr. 919  din  30 iulie 2008**

din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2014

Chişinău

Guvernul **HOTĂRĂŞTE:**

Anexele nr.1 și nr.2 la Hotărârea Guvernului nr. 919 din 30 iulie 2008 „Cu privire la organizarea și desfășurarea concursurilor comerciale și investiționale de privatizare a proprietății publice” (Monitorul Oficial al Republicii Moldova, 2008, nr. 143-144, art. 924), cu modificările și completările ulterioare, se modifică și se completează după cum urmează:

1. Anexa nr.1 „Regulamentul concursurilor comerciale şi investiţionale de privatizare a proprietăţii publice”:

1. în tot textul anexei, sintagma “Ministerul Economiei şi Comerţului” se substituie cu sintagma “Ministerul Economiei”, la cazul gramatical corespunzător;
2. la pct.7, aliniatul doi se modifică și va avea următorul cuprins:

”Reprezentanţii Ministerului Economiei, Ministerului Finanțelor, Ministerului Justiției și Agenției Proprietății Publice participă și au drept de vot la toate ședințele Comisiei, iar reprezentanții autorităţilor administrației publice centrale participă și au drept de vot numai în cazurile de privatizare a bunurilor aflate în administrarea acestor autorități”.

1. la pct. 9, primul aliniat se modifică și va avea următorul cuprins:

„Şedinţele Comisiei sânt deliberative, dacă la ele participă cel puţin două treimi din membri, ținându-se cont de prevederile punctelor 7 şi 8 ale prezentului Regulament, iar deciziile ei se adoptă prin vot deschis, cu simpla majoritate de voturi. Deciziile Comisiei se consemnează în procese-verbale, semnate de toţi membrii prezenţi la şedinţă.”

1. Anexa nr. 2 „Componența nominală a Comisiei pentru desfăşurarea concursurilor comerciale şi investiţionale de privatizare a proprietăţii publice”, se completează cu pozițiile:

|  |  |
| --- | --- |
| „TRIBOI Valeriu | * director al Agenţiei Proprietăţii Publice, preşedinte al Comisiei |
| ȘAROV Igor | * viceministru al culturii”, |

iar poziția:

„GODOROJA Dumitru - viceministru al economiei, președinte al Comisiei”,

se modifică și va avea următorul cuprins:

|  |  |
| --- | --- |
| „GODOROJA Dumitru | * viceministru al economiei, vicepreşedinte al Comisiei”. |

|  |  |
| --- | --- |
| **PRIM-MINISTRU** | **Iurie LEANCĂ** |
| **Contrasemnează:** |  |
| **Viceprim-ministru, ministrul economiei** | **Valeriu LAZĂR** |